  Майя Бывальцева 1-тӥ куарусёнэ Вавож ёросысь Кионгуртын выль школаез сӥё-дано усьтозы. 160 интылы чаклам дышетсконние артэ гуртъёсысь но пиналъёс ветлозы. Со сярысь элькунысь дышетонъя но тодосъя министерстволэн пресс-службаез ивортӥз. Школаез пуктыны но кулэ тӥрлык басьтыны Росси кивалтэтлэн резерв фондысьтыз 237 миллион манет висъязы. Выль юрт тазалыксыя сюбегатэм луонлыкъёсын муртъёслэн куронъёссылы тупатэмын Школалэн 1970-тӥ арын пуктэм юртаз 2016-тӥ арын ужаны ӧз ни лэзе, дышетскисьёсты гуртысь лулчеберет юртэ выжтӥзы. Азьвыл отын начальной классъёс интыяськемын вал. Кионгуртысь школаын спорт амалъёсты умой азинто: капчи атлетика, куасэн бызьылон, лапта, волейбол. Выль стадион но спортзал выль вормонъёс басьтыны луонлык сётозы. Тодэ вайытом, 2021-тӥ арын Удмуртиын ньыль школаосты усьтыны чакламын вал, но Ижкарысь Берш нимо ульчаысь дышетсконниез усьтонэз вуоно арлы выжтӥзы.  Тегъёс: Дышетон Вавож Удмуртия школаос лэсьтськон  